

Ung Faxe - Ungdomsskole



**Kontoradresse:**

Ung Faxe – Ungdomsskole

Søndergade 12H

4690 Haslev

[www.ungfaxe.dk](http://www.ungfaxe.dk/)

Tlf: 56 20 62 00

Dato: 28.01.2022

**Til deltagerne (og forældre)**

**på turen til London 8. – 13. april 2022.**

**Ny lysner det ☺**

De strikse regler for at rejse ind i England blev ændret i lørdags, og pludselig bliver al ting en del lettere ud. Se reglerne for indrejse til Storbritannien her: [Indrejseregler til Storbritannien](https://storbritannien.um.dk/rejse-og-ophold/corona-covid-19)

P.t. skal man unge under 18 år ”kun” udfylde en registrering under 48 timer inden indrejse. Dette hænger muligvis sammen med myndighedernes mulighed for at lave smitteopsporing.

Registreringen skal benyttes ved boarding på flyet I Kastrup.

**Teamet fra Ung Faxe:**

Vi har nu fundet den sidste rejseleder, og teamet består nu af:

Undertegnede, Flemming, Holger fra ungdomsklubben I Ladeplads, Ditte fra ungdomsklubben I Faxe, og Andrea som bl.a. er vikar på udskolingen på Hylleholt Skole.

**Bemærk nyt afrejsetidspunkt:**

British Airways har ændret tidspunktet for afrejse, så vi nu skal rejse kl. 15.55 (i stedet for kl. 17.50)

Det betyder (desværre) at vi skal mødes i lufthavnen fredag d. 8. april kl. 14.00.

Det får betydning for koordinering af transport til lufthavnen, og at der også lige skal laves en ”aftale” med skolen om, at man går tidligere. Beklager.

Vi har forsøgt at ændre til en senere afgang med SAS, men så blev rejsen kr. 1.600 dyrere, så det synes jeg ikke var realistisk. Det positive er, at vi ikke kommer så sent frem til hotellet – og er friske til næste dag ☺

**Program for turen:**

Vi arbejder hele tiden på programmet, og jeg har vedhæftet et udkast, som det ser ud nu.

Min erfaring er, at det løbende ændrer sig, fordi vi ikke kan tage højde for lange køer, folk der går forkert, og at det generelt er en by, der har dobbelt så mange indbyggere som hele Danmark, så ting fungerer bare anderledes.

**Næste (og sidste) møde om turen til London:**

Næste møde bliver torsdag d. 17. marts kl. 19.00 – 21.00 på Hylleholt Skole

I kan allerede nu tænke over, om der er noget specielt, I godt kunne tænke jer at opleve, og så vil vi forsøge at lave nogle grupper om eftermiddagen d. 12. april, hvor vi ikke har fastsat program, og ellers finder vi på noget. Send gerne forslag allerede nu.

**Hvem skal sove sammen:**

Vi har fået stillet 4 og 6 personer værelser til rådighed.

Det var faktisk kun gymnasiedrengene og et par stykker fra Hylleholt, der meldte tilbage på min sidste besked, så hvis du har specielle ønsker om at sove sammen med nogen, så giv mig en mail senest på tirsdag d. 1. februar, og ellers må vi forsøge at trylle senere, men jeg skal allerede sende navne til hotellet i næste uge.

**Betaling af 2. rate er 1. februar 2022:**

1. februar skal 2. rate af turen betales.

Raten er på kr. 2.100, og den samlede pris for turen er kr. 3.300.

For de af jer der har betalt med et betalingskort, trækkes beløbet automatisk (med mindre I skiftet betalingskort). For øvrige kan I kontakte Tina Kjeldal på kontoret, for at aftale hvordan beløbet kan overføres: Tinaa@faxekommune.dk

**Ring / skriv ved spørgsmål:**

Hvis I har spørgsmål eller kommentarer så ring eller skriv.

Jeg sørger også for løbende at opdatere hjemmesiden med praktiske informationer:

[Praktiske informationer](https://www.ungfaxe.dk/SubjectClass/b8398a9c79214f3cb67a6e9acccf4908)

Med venlig hilsen



Flemming Jørgensen

Afdelingsleder for fritidsafdelingen

Mobil: 2156 0349

fjrge@faxekommune.dk



|  |
| --- |
| **Center for Børn & Undervisning**  |
| Ledelse og administration Ung Faxe  |
| Søndergade 12H  | Telefon: 56203000  |
| 4690 Haslev  |  www.faxekommune.dk  |

